# Bárándy Péter

### A Wikipédiából, a szabad lexikonból.

Bárándy Péter (* Budapest, 1949. június 12.) ügyvéd, politikus, a Medgyessy-kormány igazságügy-minisztere.

## [szerkesztés] Jogi tevékenység

AZ ELTÉ-n végzett a jogi karon 1974-ben. 1974-1976 ügyvédjelölt. 1976 óta, kisebb megszakítással ügyvéd, leginkább büntetőügyekkel foglalkozik. Több ismert vádlott védőügyvédje volt.

1983-ban a Budapesti Ügyvédi Kamara titkára lett. 1992-ben főtitkárává választották.

A Magyar Kriminológiai Társaság elnökségi tagja.

## [szerkesztés] Politikai tevékenysége

1992-ben a Palotás János által létrehozott Köztársaság Párt alapítója és alelnöke, annak 1996-os megszűnéséig. 1994-ben országgyűlési képviselőjelölt. 2002-ig nem vett részt a politikai életben.

### [szerkesztés] Minisztersége

Medgyessy Péter még miniszterelnök-jelöltként igazságügy-miniszternek jelölte. A választások megnyerése után letette a miniszteri esküt. Minisztersége alatt többek között felhasználták a magántőkét a börtönépítéshez és enyhítették az Orbán-kormány alatt hozott, túl szigorúnak ítélt drogtörvényt.

2004-ben, a miniszterelnök-váltás után nem vállalt posztot a kormányban. Azóta újra ügyvédi gyakorlatot folytat.

Egyes közvélemény-kutatások szerint Bárándy volt a legnépszerűbb politikusok egyike. Emiatt neve többször felmerült köztársasági elnöknek, az MSZP "négyes listáján" is szerepelt, de a kevés jelölés miatt visszalépett.

## [szerkesztés] Család

Elvált, (volt felesége egy cserbenhagyásos gázolás során került be a hírekbe, ami során egyes kritikus hangok a lemondását követelték). Két gyermeke van. Fia, Bárándy Gergely az MSZP-ben vállal szerepet. Édesapja, Bárándy György közismert védőügyvéd.

A lap eredeti címe "http://hu.wikipedia.org../../../b/%C3%A1/r/B%C3%A1r%C3%A1ndy_P%C3%A9ter_b1e4.html"

Kategória: Magyar politikusok

##### Views

- Szócikk
- Vitalap
- Aktuális változat

##### Keresés